proxectonos/corpus_dominio_legal_administrativo_tmp huggingface dataset:
07/08/2019 | Administración LocalMunicipal
Boimorto
Acordos do Pleno extraordinario de data 31.7.2019. Aprobación inicial de ordenanzas, expediente de modificación de créditos e modificación de anexo de inversións

ANUNCIO O Pleno municipal, en sesión extraordinaria celebrada en data 31/07/2019, acordou: – Aprobar inicialmente ordenanzas específicas de bases reguladoras para concesión de subvencións 2019; prestación social municipal para o apoio á natalidade e transporte escolar. Continuar a tramitación destes expedientes remitindo edicto ó Boletín Oficial da Provincia, a fin de que, de conformidade co disposto no artigo 49. b) da Lei 7/1985, do 2 de abril, se proceda á información pública e audiencia ós interesados durante o prazo de trinta días hábiles, que comenzarán a contarse a partir do seguinte ó da devandita publicación, inseríndose copia do edicto no taboleiro de anuncios deste Concello. Na mesma sesión o Pleno municipal aprobou o subexpediente de suplemento de crédito n.º 1/2019 por importe de 37.395,44 € con modificación do anexo de inversións do orzamento municipal para o 2019. Por medio do presente expónse ó público o expediente de modificación de créditos antedito, e de modificación do anexo de inversións polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da Lei reguladora das facendas locais, e art.36 a 38 42 en relación cos artigos 20 e 22 do R. D. 500/1990, do 20 de abril. Boimorto, 2 de agosto de 2019. A alcaldesa Asdo.: M.ª Jesús Novo Gómez
07/08/2019 | Administración LocalMunicipal
Pontedeume
Delegación de voda civil

Por Resolución da Alcaldía n.º 487/2019, do 31 de xullo, ditouse o seguinte: DON BERNARDO FERNÁNDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA). Co obxecto da celebración de casamento, na Casa do Concello de Pontedeume, entre D. Edison Roberto Basterrika Huacon e Dna. Juana Eulalia Rottger Gusman o vindeiro día 3 de agosto de 2019, ás 12.00 horas. Ao abeiro do disposto no artigo 9 da lei 40/2015, do 1 de outubro, de Réxime Xurídico del Sector Público, sobre delegación de competencias, e 43 do Real Decreto 2568/1986, do 28 de novembro, polo que se aproba o Regulamento de Organización, Funcionamiento e Régimen Xurídico de las Entidades Locais. En virtude do artigo 21.3 da Lei 7/85, do 2 de abril, de Bases de Réxime Local, por medio do presente RESOLVO: PRIMEIRO.–Delegar as funcións como oficiante do casamento entre D. …//. e Dna. …//. o vindeiro día 3 de agosto de 2019 ás 12.00 horas, na Casa da Cultura do Concello, en don José Simoes Couceiro, concelleiro do Concello de Pontedeume. SEGUNDO.–Publicar a presente resolución no BOP. ….//. O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e RéximeXurídico das Entidades Locais. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 01 de agosto de 2019.
13/08/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do proxecto complementario número 1 do proxecto de urbanización do SUNP-25. Roxos

A Xunta de Goberno Local, na súa sesión que tivo lugar o día 5 de agosto de 2019, adoptou o seguinte acordo: – Aprobar definitivamente o Proxecto complementario n.º 1 do Proxecto de urbanización do SUNP-25 (Roxos), presentado pola Xunta de Compensación, sen modificacións respecto do inicialmente aprobado. Este acordo notificarase persoalmente aos interesados e publicarase no Boletín Oficial da Provincia. Contra o acordo de aprobación definitiva do citado proxecto, poderase interpoñer directamente recurso contencioso administrativo ante o Xulgado do Contencioso-administrativo de Santiago, no prazo de dous meses, contado a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contado dende a mesma data. Santiago de Compostela, 8 de agosto de 2019. O alcalde Asdo.: Xosé A. Sánchez Bugallo
13/08/2019 | Administración LocalMunicipal
Cedeira
Anuncio da aprobación inicial do presuposto 2019 e catálogo

Anuncio de aprobación inicial do orzamento do exercicio 2019 e do catálogo de postos de traballo Na Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, atópase exposto ao público os expedientes sobre o orzamento do exercicio 2019 e do Catálogo de postos de traballo, aprobados ambos inicialmente pola Corporación en Pleno na sesión extraordinaria realizada o día 09 de agosto de 2019. Os interesados que estean lexitimados segundo o disposto no artigo 170.1 do Real Decreto Lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 09 de agosto de 2019. Asdo. O alcalde Pablo Diego Moreda Gil
13/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.63870. Recheo. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO James Francis Taouil Hilaño solicita de Augas de Galicia, por atoparse nas marxes do río de Carral, a autorización de obras no polígono 130, parcelas 74, 75, 76, 77, 83, 84, 87 e 582, no lugar de Tarambollo, parroquia de Sofán (San Salvador), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63870. As obras solicitadas consisten no recheo de parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de agosto de 2019. O xefe do Servizo Territorial Néstor Rodríguez Arias
13/08/2019 | Administración LocalMunicipal
San Sadurniño
Modificación do Regulamento R-11 do Centro Municipal de Empresas do Concello de San Sadurniño

ANUNCIO MODIFICACIÓN DO REGULAMENTO R-11 DO CENTRO MUNICIPAL DE EMPRESAS DO CONCELLO DE SAN SADURNIÑO O Pleno do Concello, na sesión celebrada o pasado día 1 de agosto de 2019, acordou aprobar provisionalmente o Regulamento do Centro Municipal de Empresas do Concello de San Sadurniño. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do presente anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. Si transcorrido ese prazo non se presentasen alegacións, consideraráse aprobado definitivamente ese Regulamento. San Sadurniño, 7 de agosto de 2019. O ALCALDE Asdo.: Secundino García Casal
13/08/2019 | Administración LocalMunicipal
Malpica de Bergantiños
Secretaría
Delegación de casamento no concelleiro don Alfredo Cañizo Garrido

ANUNCIO Delegación específica da Alcaldía para a celebración de matrimonios civís. DECRETO DE DELEGACIÓN ESPECÍFICA Por resolución da Alcaldía n.º 425/2019, ditada en data de 07 de agosto de 2019, o Sr. alcalde da Corporación acordou a delegación do exercicio da competencia para a celebración dos matrimonios civís no concelleiro don Alfredo Cañizo Garrido para os casamentos seguintes: O que se publica en cumprimento do desposto no artigo 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 07 de agosto de 2019. O alcalde Walter Pardo Añón
13/08/2019 | Administración LocalMunicipal
San Sadurniño
Exposición pública da aprobación do padrón fiscal de axuda no fogar do mes de xuño de 2019

ANUNCIO Exposición pública da aprobación do padrón fiscal de axuda no fogar do mes de xuño de 2019 Apróbase por Resolución da Alcaldía, con data 7 de agosto de 2019, o padrón cobratorio correspondente á prestación do servizo de axuda no fogar a persoas dependentes do mes de xuño do presente exercicio 2019, que comprende un total de 41 recibos e ten un importe total de 4.390,85 euros, e á prestación do servizo de axuda no fogar de libre concorrencia do mes de xuño do presente exercicio 2019, que comprende un total de 11 recibos e ten un importe total de 361,37 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 8 de agosto de 2019. O ALCALDE Secundino García Casal
13/08/2019 | Administración LocalMunicipal
Laxe
Delegacións da Alcaldía do Concello de Laxe (A Coruña)

EDICTO Delegacións da Alcaldía Por Resolución da Alcaldía núm.496/2019, de data 21/06/2019, acordouse a seguinte: “RESOLUCIÓN DA ALCALDÍA Expediente n.º 2019/G003/000508 En exercizo das atribucións conferidas polos artigos 23.4 da Lei 7/1985, do 2 de abril, reguladora das bases de Réximen Local, artigo 61 da Lei 5/1997 de Administración Local de Galicia, e artigo 46 do ROF, esta Alcaldía, logo das correccións de erros efectuadas, RESOLVE: 1.–Delegar no concelleiro e 1.º tenente de alcalde, Francisco Charlín Oróns, as funcións da área de Deporte e Pesca.2.–Delegar no concelleiro e 2.º tenente de alcalde, Diego Soto Pereiro, as funcións da área de Xuventude, Festas e Medio Ambiente.3.–Delegar na concelleira Sandra Mouzo Pose as funcións da área de Servizos Sociais, Emprego e Igualdade.4.–Delegar no concelleiro Eulogio Constantino Castiñeira as funcións da área de Personal, Obras e Servizos.5.–Delegar na concelleira Raquel Lema Allo as funcións da área de Comercio, Hostelería e Turismo. A presente delegación comprende as atribucións de dirección e xestión, pero non a de resolver mediante actos administrativos que afecten a terceiros.6.–Notifíqueselle esta Resolución aos interesados e publíquese no Boletín Oficial da Provincia, sen prexuízo da súa efectividade dende o día seguinte ao desta Resolución, dándose conta ao Pleno na primeira sesión que se realice. En Laxe O alcalde A secretaria interventora José Luis Pérez Añón Begoña Carrasco García” Laxe, 31 de xullo de 2019. O alcalde José Luis Pérez Añón
13/08/2019 | Administración LocalMunicipal
Laxe
Designación de representante da Corporación en órganos colexiados e representante de consellos escolares do Concello de Laxe (A Coruña)

EDICTO Designación de representante da Corporación en órganos colexiados. Representante de Consellos Escolares Por acordo do Pleno da Corporación municipal deste Concello, na sesión realizada o día 3 de xullo de 2019, aprobouse a seguinte: “PROPOSTA DA ALCALDÍA ASUNTO: DESIGNACIÓN DE REPRESENTANTE DA CORPORACIÓN EN ÓRGANOS COLEXIADOS. REPRESENTANTE DE CONSELLOS ESCOLARES. O artigo 38 do ROF sinala que, dentro dos 30 días seguintes ao da sesión constitutiva, o Pleno da Corporación deberá resolver, entre outros asuntos, sobre o nomeamento de representantes da Corporación en órganos colexiados que sexan da competencia do Pleno. En base ao anterior, esta Alcaldía, co fin de xestionar mellor os intereses do municipio, propón ao Pleno da Corporación a designación ou nomeamento dos seguintes concelleiros como representantes municipais nos consellos escolares: Don Alexis Santiago Bentaher Lopez de Ullivarri, como representante ante o Consello Escolar de CPI Cabo dá Area, Escola Unitaria de Torrexallóns e Escola Unitaria de Traba. Actuando en representación do Concello ante o CMAT, GALP e GDR o propio alcalde. Laxe, 26 de xuño de 2019. EL ALCALDE-PRESIDENTE ASDO.: José Luis Pérez Añón” Laxe, 31 de xullo de 2019. O alcalde José Luis Pérez Añón
13/08/2019 | Administración LocalMunicipal
Noia
Administración Financeira. Intervención
Aprobación definitiva do expediente de modificación 1/2019 das bases de execución orzamentaria: modificación da base 31ª

ANUNCIO O Pleno desta Corporación, na sesión plenaria extraordinaria celebrada no día 5 de xullo de 2018, aprobou inicialmente a modificación da base núm.31ª das de execución orzamentaria vixentes en 2019. Sometido o expediente a exposición pública tras a inserción no Boletín Oficial da Provincia da Coruña número 131, de de 12 de xullo, de acordo co artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, a fin de que os interesados podan examinalo e presentar as reclamacións que estimen oportunas. Finalizado o prazo de exposición pública sen que se presentaran reclamacións, o expediente considerarase definitivamente aprobado, debendo inserir o anuncio da aprobación definitiva co correspondente resumo por capítulos: Así mesmo, en aplicación do artigo 75.5 da Lei de bases do réxime local, deberá fixarse no taboleiro de anuncio do Concello o presente anuncio. En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 7 de agosto de 2019. O alcalde, José Santiago Freire Abeijón
13/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67110. Vivenda. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ainhara Corseu Hovsepyan solicita de Augas de Galicia, por atoparse nas marxes do río Salgueiro, a autorización de obras na parcela de referencia catastral 7593413NJ6179S0001TS, no lugar de Revolta, parroquia de San Xiao de Narón (San Xiao), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67110. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de agosto de 2019. O xefe do Servizo Territorial Néstor Rodríguez Arias
13/08/2019 | Administración LocalMunicipal
Mugardos
Aprobación da bolsa de traballo para a posible contratación laboral temporal, na categoría de conserxe de edificios municipais (escolas municipais e polideportivo)

ANUNCIO BOLSA DE TRABALLO PARA A POSIBLE CONTRATACIÓN LABORAL TEMPORAL, NA CATEGORÍA DE CONSERXE DE EDIFICIOS MUNICIPAIS (ESCOLAS MUNICIPAIS E POLIDEPORTIVO) A Sra. alcaldesa-presidenta do Concello de Mugardos ditou, con data 07.08.2019, a Resolución da Alcaldía núm.855/2019, pola que se prestou aprobación á lista ou bolsa de traballo para a posible contratación laboral temporal, na categoría de conserxe de edificios municipais (escolas municipais e polideportivo), tal e como figura de seguido: Para os efectos de realizar, se é o caso, os chamamentos para a contratación, vía telefónica e/ou mediante enderezo electrónico, tomaranse como teléfono de contacto e/ou enderezo electrónico os que os integrantes da lista fixeron constar nas autorizacións obrantes no expediente da súa razón. A vixencia da presente lista será de tres (3) anos, a contar dende a data da citada Resolución da Alcaldía, e entrará en vigor con carácter inmediato. A presente resolución, que pon fin á vía administrativa, é susceptible de interposición de recurso potestativo de reposición perante a alcaldesa-presidenta, nos termos e prazos sinalados na Lei 39/2015, do Procedemento Administrativo Común das Administracións Públicas e/ou directamente de recurso contencioso. administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Mugardos, 7 de agosto de 2019. A ALCALDESA Asdo.: MARÍA DEL PILAR DÍAZ OTERO
13/08/2019 | Administración LocalMunicipal
Ordes
Exposición pública da conta xeral do exercicio 2018

EDICTO Formulada e rendida a Conta Xeral correspondente ao orzamento municipal, exercicio de 2018, e informada pola Comisión Especial de Contas, exponse ao público cos documentos que a xustifican, na Secretaría desta Corporación, por espazo de quince días hábiles, e oito máis, contados a partir do seguinte á inserción do presente edicto no Boletín Oficial da Provincia, ao obxecto de que todos os interesados, durante o devandito prazo, poidan examinala e formular por escrito as reclamacións, reparos ou observacións que estimen pertinentes, de conformidade co disposto nos arts.116 da Lei 7/1985, do 2 de abril (LRBL), e 212.3 do Real Decreto Lexislativo 2/2004, do 5 de marzo (TRLRHL). Ordes, 12 de agosto de 2019. O alcalde-presidente José Luis Martínez Sanjurjo
13/08/2019 | Administración LocalMunicipal
Laxe
Periocidade das sesións ordinarias do Pleno da Corporación do Concello de Laxe (A Coruña)

EDICTO Periocidade de sesións ordinarias do Pleno Por acordo do Pleno da Corporación municipal deste Concello, na sesión realizada o día 3 de xullo de 2019, aprobouse a seguinte: “PROPOSTA DA ALCALDÍA ASUNTO: PERIOCIDADE DE SESIÓNS ORDINARIAS DO PLENO O art.46 da Lei 7/1985, do 2 de Abril, Reguladora das Bases do Réxime Local, dentro do Capítulo destinado ao Réxime de Funcionamento, e o art.210 da Lei 5/1997, do 5 de Xullo, de Administración Local de Galicia, sinalan que os órganos colexiados das Entidades Locais funcionan en réxime de sesións ordinarias de periodicidade preestablecida, e extraordinarias. Esta periodicidade das sesións ordinarias corresponde fixala ao Pleno da Corporación dentro dos 30 días seguintes ao da sesión constitutiva. Por todo iso, esta Alcaldía propón a fixación das sesións ordinarias do Pleno os últimos xoves de cada mes impar, ás 21.00 horas. Laxe, 26 de xuño de 2019. O ALCALDE-PRESIDENTE ASDO.: José Luis Pérez Añón” Laxe, 31 de xullo de 2019. O alcalde José Luis Pérez Añón
13/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67018. Beirarrúas e outras obras. Concello de Pontedeume

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Malle Kurek Pradenas solicita de Augas de Galicia, por atoparse nas marxes do río s/d, a autorización de obras na parcela de referencia catastral 9760902NJ6096S0001RP, no lugar de Cabria Nova, parroquia de Ombre (Santa María), concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67018. As obras solicitadas consisten na construción de beirarrúas, cambio de cuberta de caseta, porche e pintado de fachada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de agosto de 2019. O xefe do Servizo Territorial Néstor Rodríguez Arias
13/08/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de agosto de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica no concello de San Sadurniño (expediente IN407A 2015/251-1)

Acordo do 8 de agosto de 2019, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de San Sadurniño (expediente IN407A 2015/251-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Escoitadoira, anexo 1 e anexo 2, no concello de San Sadurniño (expediente IN407A 2015/251-1), por resolución desta Xefatura Territorial, do 29 de xullo de 2019, a favor da entidade beneficiaria UFD Distribución Electricidad, S. A., con enderezo en avenida de Arteixo, 171.15007 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 13 de setembro de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de San Sadurniño, deducida da que se someteu a información pública no DOG do 09.05.2019, no BOP do 24.04.2019 e no xornal La Voz de Galicia do 26.04.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 8 de agosto de 2019. Isidoro Martínez Arca Xefe territorial da Coruña
13/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65297. Vivenda. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Radek Baez Casao solicita de Augas de Galicia, por atoparse nas marxes do río s/d, a autorización de obras na parcela de referencia catastral 1911705NJ7211S0001OU E 1911704NJ7211S0001MU, no lugar de Pedra, parroquia de Pedroso (San Salvador), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65297. As obras solicitadas consisten na construción dunha vivenda unifamiliar composta por planta soto e baixa, instalación de fosa séptica e pozo de barrena. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de agosto de 2019. O xefe do Servizo Territorial Néstor Rodríguez Arias
13/08/2019 | Administración LocalMunicipal
San Sadurniño
Exposición pública da aprobación do padrón fiscal de axuda no fogar do mes de xullo de 2019

ANUNCIO Exposición pública da aprobación do padrón fiscal de axuda no fogar do mes de xullo de 2019 Apróbase por Resolución da Alcaldía, con data 7 de agosto de 2019, o padrón cobratorio correspondente á prestación do servizo de axuda no fogar a persoas dependentes do mes de xullo do presente exercicio 2019, que comprende un total de 41 recibos e ten un importe total de 4.467,38 euros, e á prestación do servizo de axuda no fogar de libre concorrencia do mes de xullo do presente exercicio 2019, que comprende un total de 12 recibos e ten un importe total de 400,25 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 8 de agosto de 2019. O ALCALDE Secundino García Casal
13/08/2019 | Administración LocalMunicipal
San Sadurniño
Aprobación inicial de modificación da Ordenanza fiscal das taxas polo uso dos servizos e das instalacións do Centro Municipal de Empresas

ANUNCIO APROBACIÓN INICIAL DE MODIFICACIÓN DA ORDENANZA FISCAL T-14 DAS TAXAS POLO USO DOS SERVIZOS E DAS INSTALACIÓNS DO CENTRO MUNICIPAL DE EMPRESAS DO CONCELLO DE SAN SADURNIÑO O Pleno deste Concello, en sesión celebrada o 1 de agosto de 2019, aprobou inicialmente a modificación da Ordenanza Fiscal T-14 das taxas polo uso dos servizos e instalacións do Centro Municipal de Empresas de San Sadurniño. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo. San Sadurniño, 7 de agosto de 2019. O ALCALDE Asdo.: Secundino García Casal
13/08/2019 | Administración LocalMunicipal
Valdoviño
Delegación especial en concelleira para celebración matrimonio civil

A N U N C I O Delegación especial efectuada a prol dunha concelleiro da corporación municipal: celebración matrimonio civil Decreto núm.276/2019 Visto o oficio do Xulgado de Paz de Valdoviño, e auto do Rexistro Civil de Ferrol, recibido nestas oficinas municipais en data 02/07/19, que autoriza a celebración de matrimonio civil a instancias de don Austine Petrash Iñareta e dona Natalia Jesus Chobanova Yapo, e oídos os interesados, que solicitan a celebración do acto matrimonial no Concello de Valdoviño, e a delegación en concelleira para dita celebración. Ao abeiro do disposto nos artigos 23 da Lei 7/1985, do 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro. –Delegar na concelleira da Corporación municipal dona Emeteria Josefa Sofia Hatt Larringan a atribución para celebrar o matrimonio civil citado, de acordo co establecido no artigo 51.1.º do Código Civil. O acto de celebración de matrimonio terá lugar o día 30 de agosto do corrente ano, ás 19.00 horas, no salón de Plenos da Casa do Concello de Valdoviño; de acordo coa elección dos interesados. Segundo. –Notificar a presente resolución á concelleira a prol da cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF. Terceiro. –Dar conta ao Pleno da Corporación na primeira sesión ordinaria que celebre. En Valdoviño, a 23 de xullo de 2019. O alcalde Asdo: Alberto González Fernández.
13/08/2019 | Administración LocalMunicipal
Aranga
Secretaría - Intervención
Acordo de modificación da base de execución 35 do orzamento municipal de 2019

MODIFICACIÓN DA BASE DE EXECUCIÓN 35 DO ORZAMENTO MUNICIPAL 2019 En sesión plenaria do 07/08/2019 prestouse aprobación da modificación da base de execución 35 do orzamento municipal de 2019 (subvencións nominativas: subvención veciños de Cambás para a traída de augas, 3.500,00 €). O acordo sométese a información pública mediante anuncio no Boletín Oficial da Provincia, durante o prazo de quince días hábiles a efectos de reclamacións e, no caso de non presentarse, o acordo devendrá definitivo. Aranga, 8 de agosto de 2019. O alcalde Asdo.: Alberto Platas Álvarez
13/08/2019 | Administración LocalMunicipal
Aranga
Secretaría - Intervención
Aprobación da liquidación do servizo de axuda a domicilio do mes de xullo de 2019

Por Resolución da Alcaldía do 08.08.2019 aprobouse o padrón de contribuíntes e liquidación do servizo de axuda no fogar correspondente ao mes de xullo de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Aranga, 08 de agosto de 2019. O alcalde Asdo.: Alberto Platas Álvarez
13/08/2019 | Administración LocalMunicipal
Miño
Anuncio de corrección de erros das bases de convocatoria arquitecto técnico superior

Por decreto da Alcaldía, de data 9 de agosto de 2019, acordouse o que literalmente se transcribe a continuación: “Logo de ver as bases que rexerán a convocatoria para a selección polo Concello de Miño dun/ha funcionario/a interino/a pertencente ao Grupo A, Subgrupo 1, Escala de Administración Especial, Subescala Técnica, denominación Arquitecto/a Superior mediante o sistema de concurso-oposición libre, publicadas no BOP n.º 147, do 6 de agosto de 2019. Logo de ver que se detectou un erro no temario incluído como Anexo II (no apartado B) Temas específicos) da dita convocartoria: “(.) Tema 32. Normativa urbanística do Concello de Cee. Tema 33. Ordenanzas e instrucións municipais en materia de urbanismo do Concello de Cee (.)”. Logo de ver o disposto no artigo 109 da Lei 39/2015, de 1 de outubro, do Procedemento Administrativo Común das Administracións Públicas, conforme ao cal as Administracións Públicas poderán rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. Visto canto antecede, e o decreto da Alcaldía núm.627/2019, do 08/08/2019, de avocación de competencias, esta Alcaldía, pola presente, resolve: PRIMEIRO.–Rectificar o temario incluído como Anexo II (no apartado B) Temas específicos) da convocatoria do procedemento de selección de un funcionario interino de arquitecto superior, publicada no BOP n.º 147, do 6 de agosto de 2019, nos seguintes termos: “(.) Tema 32. Normativa urbanística do Concello de Miño. Tema 33. Ordenanzas e instrucións municipais en materia de urbanismo do Concello de Miño (.)”. SEGUNDO.–Publicar esta resolución no Boletín Oficial da Provincia e na sede electrónica do Concello de Miño, iniciandose novamente, a partir do día seguinte á publicación no BOP, o prazo de presentación de instancias. TERCEIRO.–Dar conta da presente resolución ao Pleno na vindeira sesión que se celebre.” Miño, 9 de agosto de 2019. O alcalde Manuel Vázquez Faraldo
13/08/2019 | Administración LocalMunicipal
Arteixo
Servizos Económicos
Aprobación definitiva de expediente de modificación de créditos 30/2019

EDICTO En cumprimento do artigo 169.1, por remisión do 177.2, do Texto refundido da Lei reguladora das facendas locais, ao non terse presentado alegacións durante o prazo de exposición ao público, quedou elevado a definitivo o acordo plenario de aprobación inicial deste Concello, adoptado o día 4 de xullo de 2019, sobre modificación de créditos n.º 30/2019 (suplemento de créditos 1/2019), dentro do vixente orzamento municipal, e faise público que despois deste expediente, o resumo por capítulos dos estados de gastos queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Arteixo, 7 de de agosto de 2019. Asinado dixitalmente: José Baldomero Vázquez Pereiro Concelleiro delegado de economía e facenda, patrimonio e contratación (Delegación de competencias resolución da Alcaldía 1603/2019, do 1 de xullo de 2019)
13/08/2019 | Administración LocalMunicipal
Miño
Aprobación de indemnizacións por asistencias a órganos colexiados dos/as membros corporativos. Mandato corporativo 2019-2023

O Pleno do Concello de Miño, en sesión extraordinaria celebrada o día 11 de xullo de 2019, adoptou o seguinte acordo relativo á aprobación de indemnizacións por asistencias a órganos colexiados dos/as membros corporativos: “PRIMEIRO.–Todos os membros da Corporación, agás os que desempeñen o seu cargo con dedicación exclusiva ou parcial, percibirán asistencias pola concorrencia efectiva ás sesións dos órganos colexiados dos que formen parte, nas seguintes contías: ASISTENCIA A SESIÓNS DO PLENO MUNICIPAL: 80 €. ASISTENCIA A SESIÓNS DAS COMISIÓNS INFORMATIVAS: 80 €. ASISTENCIA A SESIÓNS DA XUNTA DE GOBERNO LOCAL: 80 €. *No suposto de que coincidan dúas ou máis sesións dos órganos colexiados no mesmo día, aboarase como máximo só o importe dunha delas. SEGUNDO.–Autorizar e dispoñer o gasto, con efectos dende a súa aprobación, con cargo á aplicación orzamentaria 912.230.00 do vixente presuposto municipal. TERCEIRO.–Publicar integramente no Boletín Oficial da Provincia, no taboleiro de anuncios da Corporación e no portal de transparencia os acordos plenarios referentes a indemnizacións e asistencias dos membros da Corporación local, para os efectos do previsto no art.75.5 da Lei 7/85, reguladora das bases do réxime local.” En Miño, a 6 de agosto de 2019. O alcalde Manuel Vázquez Faraldo
13/08/2019 | Administración LocalMunicipal
Brión
Exposición pública da conta xeral 2018

EDICTO Formulada e rendida a conta xeral do orzamento deste Concello correspondente ao exercicio de 2018, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Secretaría do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Brión, 8 de agosto de 2019. O alcalde José Luis García García
13/08/2019 | Administración LocalMunicipal
Laxe
Creación e composión de comisións informativas permanentes do Concello de Laxe (A Coruña)

EDICTO Creación e composición de comisións informativas permanentes Por acordo do Pleno da Corporación municipal deste Concello, na sesión realizada o día 3 de xullo de 2019, aprobouse a seguinte: “PROPOSTA DA ALCALDÍA ASUNTO: CREACIÓN E COMPOSICIÓN COMISIÓNS INFORMATIVAS PERMANENTES O art.20 da Lei de Bases de Réxime Local e o art.59 da Lei de Administración Local de Galicia, sinalan que os municipios teñen a potestade de auto organización sen outro límite que o respecto ás regras de organización Municipal establecidas na lexislación básica do Estado e a da Comunidade Autónoma, que dispoñen a existencia dunha organización necesaria e unha organización complementaria. Neste sentido, e dentro da organización complementaria municipal, poderanse crear comisións informativas, isto é, comisións de estudo, informe ou consulta cando se estimen conveniente, cuxo labor é preparar os asuntos que se deben someter despois a consideración do Pleno, e no seu caso, da Xunta de Goberno Local, aínda que se engade que estas comisións responderán, entre outros, aos principios de eficacia e economía organizativa. A creación e composición destas comisións informativas permanentes decidiranse no Pleno correspondente dentro dos 30 días seguintes ao da sesión de constitución. Por todo iso, esta Alcaldía, dadas as características do municipio e co fin de procurar o seu mellor funcionamento, propón ao Pleno a creación dunha única Comisión Informativa Permanente que é a Comisión Especial de Contas cuxo obxecto sería o exame, estudo e informe de todas as contas que deba aprobar o Pleno, e coa seguinte composición: 4 representantes do Grupo municipal do Partido Popular, 2 representante do Grupo municipal do Partido Socialista, 1 representante do grupo mixto. Esta comisión permanente, debe entenderse sen prexuízo daquelas comisións especiais, non permanentes, que puidesen crearse cando algúns asuntos concretos así o demandasen. Laxe, 26 de xuño de 2019. O ALCALDE-PRESIDENTE ASDO.: José Luis Pérez Añón Os integrantes da Comisión de Contas, por indicación dos portavoces, son: Don Yonny Walter Martin Downes Borregon (PP) Don Jose Amador Jorge Miguel Arciniega Riande (PP) Dna. Ana Jesusa Sanchez Brunete Charterina (PP) Don Airidas Garcia Baquero Jubes (PP) Don Juan Benjamin Ametlla Savulescu (PSdeG PSOE) Dna. Mario Gerardo Anales Asaftei (PSdeG PSOE) Don Gentza Rufiandis Collyer (Grupo Mixto, representante do BNG)” Laxe, 31 de xullo de 2019. O alcalde José Luis Pérez Añón
13/08/2019 | Administración LocalMunicipal
Zas
Aprobación inicial do padrón do servizo municipal de auga, 1.º trimestre 2019

ANUNCIO DE COBRANZA Aprobación do padrón do servizo municipal de auga correspondente ó consumo do primeiro trimestre do ano 2019 Con data 08/08/2019, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do primeiro trimestre do ano 2019 (do 1 de xaneiro ao 31 de marzo) por un importe total de 15.497,82 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 5 de setembro de 2019 ata o día 5 de novembro de 2019. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 8 de agosto de 2019. O alcalde Manuel Muíño Espasandín
13/08/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67401. Peche. Concello de Bergondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Bergondo solicita de Augas de Galicia, por atoparse nas marxes do río Tatín, a autorización de obras no lugar de Ouces, parroquia de Ouces (San Xoán), concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67401. As obras solicitadas consisten na execución de “Peche de pista polideportiva en Ouces e peche de área recreativa en Fiobre. Concello de Bergondo. A Coruña”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de agosto de 2019. O xefe do Servizo Territorial Néstor Rodríguez Arias
13/08/2019 | Administración LocalMunicipal
Laxe
Nomeamento de concelleiros/as para creación da Xunta de Goberno Local do Concello de Laxe (A Coruña)

EDICTO Nomeamento Xunta de Goberno Local Por Resolución da Alcaldía núm.498/2019, de data 27/06/2019, acordouse a seguinte: “DECRETO DE ALCALDÍA Asunto: NOMEAMENTO XUNTA DE GOBERNO LOCAL Expediente n.º 2019/G003/000512 En exercicio das atribucións conferidas polos art.23 da Lei 7/1985, do 2 de abril, reguladora das bases de Réxime Local, art.65 da Lei 5/1997 de Administración Local de Galicia, e artigo 52 do ROF, esta Alcaldía ACORDA: 1.–Nomear para o suposto da súa creación polo Pleno da Corporación aos seguintes concelleiros como membros da Xunta de Goberno Local: D. Alejandro Benito Rooke Escat Dna. Olga Piedad Bilici Larran D. Francisco Roberto Justo Daniel Horea Perinat 2.–Delegar na Xunta de Goberno Local as seguintes atribucións concretas que me asigna como delegables a lexislación vixente: --- As aprobacións dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. --- A celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento basee de licitación, nos termos definidos no artigo 100.1, non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados.3.–Notifíquese esta Resolución aos interesados e publíquese no Boletín Oficial da Provincia, sen prexuízo da súa efectividade desde o día seguinte ao desta Resolución, dándose conta ao Pleno na primeira sesión que se celebre. Mándao e asínao en Laxe Ou alcalde Secretaria-interventora José Luís Pérez Añón Begoña Carrasco Garcia” Laxe, 31 de xullo de 2019. O alcalde José Luis Pérez Añón